
2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү тууралуу
П Р О Т О К О Л

[bookmark: _GoBack]Евразия экономикалык бирлигине мүчө мамлекеттер, мындан ары мүчө мамлекеттер деп аталуучу, 2014-жылдын 29-майындагы Евразия экономикалык бирлиги жөнүндө келишимдин 115-беренесин жетекчиликке алып, 
төмөнкүлөр жөнүндө макулдашты:

1-берене

2014-жылдын 29-майындагы Евразия экономикалык бирлиги жөнүндө келишимге төмөнкүдөй өзгөртүүлөр киргизилсин:
1)  28-берененин 1-пункту төмөнкүдөй мазмундагы абзац менен толукталсын: «Комиссия Бирликтин ички рыногундагы тоскоолдуктарды квалификациялоо методологиясын бекитет жана тоскоолдуктарды жана чектөөлөрдү алып салынды деп тааныйт.»;
2) төмөнкүдөй мазмундагы 1041-берене менен толукталсын:
«1041-берене
XXII бөлүмүнө карата өтмө жоболор

Сатып алууларды жөнгө салуу тартиби жөнүндө протоколдун 
29-пунктунун 2-пунктчасынын экинчи абзацынын жоболору (ушул Келишимге № 25 тиркеме) Армения Республикасы тарабынан _______ шаарында кол коюлган 2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү жөнүндө протокол күчүнө кирген датадан тартып 2 жыл өткөндөн кийин колдонулат.»;
3) ташып кирүү бажы алымдарынын суммаларын (башка алымдар, салыктар жана эквиваленттүү аракеттерге ээ жыйымдар) которуунун жана бөлүштүрүүнүн, аларды мүчө мамлекеттердин киреше бюджеттерине чегерүүнүн тартиби жөнүндө протоколго (көрсөтүлгөн Келишимге № 5 тиркеме):
40-пункттун биринчи абзацында «Нур-Султан» деген сөз «Астана» деген сөз менен алмаштырылсын;
41-пункт төмөнкүдөй мазмундагы сүйлөм менен толукталсын: «Комиссия ушул Протоколдун 54-пунктун ишке ашыруу максатында көрсөтүлгөн маалыматты пайдаланат.»;
V бөлүм күчүн жоготту деп таанылсын;
4) Евразия экономикалык бирлигинин алкагында техникалык жөнгө салуу жөнүндө протоколдун (көрсөтүлгөн Келишимге № 9 тиркеме) 3-пункту төмөнкүдөй мазмундагы абзац менен толукталсын:
«Бирликтин техникалык регламенттеринин жоболорун колдонууга мүчө мамлекеттерде бирдиктүү мамилени камсыз кылуу максатында Комиссия түшүндүрмөлөрдү берет. Комиссиянын мындай түшүндүрмөлөрдү берүү тартиби Комиссиянын Кеңеши тарабынан аныкталат.»;
5) өлчөөлөрдүн бирдейлигин камсыз кылуу жаатында макулдашылган саясатты жүргүзүү жөнүндө протоколдун (көрсөтүлгөн Келишимге № 10 тиркеме) 2-пунктунун 17-абзацы төмөнкүдөй редакцияда баяндалсын:
«стандарттык үлгү» – болжолдонгон багытка ылайык өлчөөдө же сапаттык касиеттерге баа берүүдө пайдалануу үчүн маанилери өлчөө тактыгынын жана метрологиялык байкоонун көрсөткүчтөрү менен белгиленген белгилүү бир касиеттери боюнча жетишээрлик бир тектүү жана туруктуу материал (зат);»;
6) Кызмат көрсөтүүлөрдү соодалоо, инвестицияларды уюштуруу, иш-аракети жана ишке ашыруу жөнүндө протоколдун (көрсөтүлгөн Келишимге № 16 тиркеме)  81-пунктунун экинчи абзацында «6 айга чейинки мөөнөткө иш жүзүндө берилген АКШ доллары боюнча улуттук банктар аралык рыноктук курс боюнча» деген сөздөр «рыноктук негизде белгиленген коммерциялык коюм боюнча» деген сөздөр менен алмаштырылсын, «LIBOR» деген сөз «SOFR» деген сөз менен алмаштырылсын. 
7) Атаандаштыктын жалпы принциптери жана эрежелери жөнүндө протоколго (көрсөтүлгөн Келишимге № 19 тиркеме):
14-пункттун биринчи абзацы «аймагында Комиссиянын мындай чечимдеринин мажбурлап аткарылышын ишке ашырыла турган ошол мүчө мамлекеттин мыйзамдарында белгиленген тартипте» деген сөздөр менен толукталсын;
17-пунктта «16-пункттун 1–5-пунктчалары менен» деген сөздөр 
«16-пункт менен» деген сөздөр менен алмаштырылсын;
85-пункт төмөнкүдөй мазмундагы 12-пунктча менен толукталсын: 
«12) мамлекеттин коргонуусун жана коопсуздугун камсыз кылуу максатында, мүчө мамлекеттердин эл аралык милдеттенмелерине жана мүчө мамлекеттердин мыйзамдарына ылайык чет мамлекеттер менен аскердик-техникалык кызматташтык чөйрөсүндө мамлекеттик муктаждыктар үчүн берилүүчү продукциялар.»;
8) Евразия экономикалык бирлигинин жалпы электр энергетикалык рыногу жөнүндө протоколунда (көрсөтүлгөн Келишимге № 21):
3-пункттун экинчи абзацы төмөнкүдөй редакцияда баяндалсын: 
«кошулуу жөнүндө келишим» – Бирликтин электр энергиясынын жалпы рыногунунун катышуучусунун жана Бирликтин электр энергиясынын жалпы рыногунда электр энергиясын сатып алуу-сатуу, анын ичинде борборлоштурулган сооданын жыйынтыгы боюнча келишимдеринин аткарылышын камсыз кылуучу Бирликтин жалпы электр энергия рыногунун инфраструктуралык уюмдарынын ортосунда өз ара милдеттенмелерди белгилөөчү Бирликтин электр энергиясынын жалпы рыногунда электр энергиясын өз ара соодалоонун эрежелерине ылайык түзүлгөн келишим;»; 
Төмөнкүдөй мазмундагы II1 пункт менен толукталсын: 
«II1. Мүчө мамлекеттердин энергетика тармагындагы ыйгарым укуктуу органдарынын Жетекчилер кеңеши ушул Протоколдун 6–8-пункттарына ылайык кабыл алынган эрежелерде аныкталуучу көрсөтүлгөн эрежелерде жана кошулуу жөнүндө келишимде каралган функцияларды каттоонун аткарылышын контролдоо боюнча функцияларды жана ыйгарым укуктарын (укуктары жана милдеттери) жүзөгө ашырат.»;
21-пункт төмөнкүдөй мазмундагы 31-пунктча менен толукталсын: 
«31) регистратор;»; 
35-пунктта:
«жана регламенттер» сөздөр алып салынсын; 
төмөнкүдөй мазмундагы абзац менен толукталсын:
«Борборлоштурулган сооданын белгилүү бир түрүнө карата талаптарды белгилеген борборлоштурулган сооданын операторунун (операторлорунун) регламенттери электр энергиясын өз ара соодалоо эрежелеринде белгиленген учурларда тиешелүү оператор тарабынан кабыл алынат.»;
төмөнкүдөй мазмундагы X1 бөлүм менен толукталсын:

«X1. Регистратор

361. Каттоочунун укуктары жана милдеттери (функциялары жана ыйгарым укуктары) ушул Протоколдун 6 – 8-пункттарына ылайык кабыл алынган эрежелер жана кошулуу келишими менен белгиленет.
Каттоочунун кызмат көрсөтүүлөрүнүн баасын (тарифин) аныктоонун принциптери электр энергиясын өз ара соодалоонун эрежелери менен белгиленет.»;
9) Евразия экономикалык бирлигинин тышкы чек арасында транспорттук (автомобилдик) контролду ишке ашыруунун тартиби (көрсөтүлгөн Келишимдин № 24 тиркемесине № 1 тиркеме) төмөнкүдөй мазмундагы 71-пункт менен толукталсын:
«71. Ушул Тартиптин 7-пунктунун 1 – 4-пунктчаларында көрсөтүлгөн документтер электрондук документ же кагаз түрүндөгү документ түрүндө таризделет.»;
10) Сатып алууларды жөнгө салуунун тартиби жөнүндө протоколдо (көрсөтүлгөн Келишимге № 25 тиркеме):
2-пунктта:
экинчи абзацта «сатып алуулар жөнүндө» деген сөздөр «жана ушул Протоколдун 29-пунктунун 2-пунктчасында каралган документтердин» деген сөздөр менен алмаштырылсын»;
бешинчи абзац алып салынсын;
18-пункттун сегизинчи абзацы төмөнкүдөй мазмундагы сүйлөм менен толукталсын: «Мүчө мамлекеттер Бирликтин алкагындагы эл аралык келишимге ылайык сатып алуу максаттары үчүн банк кепилдиктерин өз ара тааныйт.»;
28-пункт төмөнкүдөй редакцияда баяндалсын:
«28. Мүчө мамлекеттер ушул Протоколдун 4-пунктунун сегизинчи абзацында көрсөтүлгөн ыкмалар менен сатып алуулардын жыйынтыктары боюнча электрондук документ түрүндө сатып алуулар жөнүндө келишимдерди (контракттарды) жана кошумча келишимдерди түзүүнү камсыз кылат.»; 
29-пунктта:
2-пунктча төмөнкүдөй редакцияда баяндалсын:
«2) веб-порталда төмөнкү маалыматтарды жана документтерди (анын ичинде орус тилинде) жарыялоо (жайгаштыруу): 
сатып алуулардын жылдык планы;
сатып алуулар жөнүндө билдирүүлөр, ошондой эле мындай билдирүүлөргө киргизилген өзгөртүүлөр;
сатып алуулар жөнүндө документтер (бар болсо), ошондой эле мындай документтерге киргизилген өзгөртүүлөр;
сатып алуулар жөнүндө келишимдердин (контракттардын) долбоорлору; 
сатып алуу процеесинде түзүлгөн протоколдор;
сатып алуу жол-жобосунун натыйжалары жөнүндө маалымат;
сатып алуулар жөнүндө келишимдер (контракттар) жана мындай келишимдерге кошумча макулдашуулар жөнүндө маалыматтар;
сатып алуулар жөнүндө келишимдерди (контракттарды) аткаруунун натыйжалары жөнүндө маалымат;
сатып алуулар чөйрөсүндө жөнгө салуу жана (же) контролдоо функцияларын жүзөгө ашыруучу мүчө мамлекеттин органына даттануулардын келип түшүүсү, алардын мазмуну жана даттанууларды кароонун натыйжалары боюнча кабыл алынган чечимдер, мындай органдар тарабынан чыгарылган жазма буйруктар жөнүндө маалымат; 
ак ниетсиз берүүчүлөрдүн реестри;
сатып алуулар чөйрөсүндөгү мүчө мамлекеттин ченемдик укуктук актылары;»;
3-пунктча алып салынсын;
4-пунктчада «электрондук форматта сатып алуулар жөнүндө жана мындай сатып алууларга байланыштуу электрондук кызмат көрсөтүүлөргө» деген сөздөр «жана ушул пункттун 2-пунктчасында каралган документтер, электрондук форматта жана сатып алууларга байланыштуу электрондук кызмат көрсөтүүлөргө» деген сөздөр менен алмаштырылсын;
5-пунктча төмөнкүдөй редакцияда баяндалсын:
«5) веб-порталда жарыяланган (жайгаштырылган) ушул пункттун 
2-пунктчасында каралган маалыматтарга жана документтерге тоскоолдуксуз жана акысыз жетүүнү уюштуруу, ошондой эле мындай маалыматтар жана документтер жөнүндө маалыматты мүмкүн болушунча кеңири издөөнү камсыз кылуу;»;
бир булактан же бир жеткирүүчүдөн (аткаруучу, подрядчы) сатып алуу учурларынын тизмегинде (көрсөтүлгөн Протоколго № 3 тиркеме):
20-пункт «ошондой эле конкреттүү юридикалык жакка (көркөм чыгармачыл коллективи) бий жана музыкалык вокалдык номерлерди аткаруу үчүн» деген сөздөр менен толукталсын;
23-пункт «аспиранттарга» деген сөздөрдөн кийин «спорттук, дене тарбия (массалык спорттук) иш-чараларга» деген сөздөр менен толукталсын, «стажировкаларда,» деген сөздөн кийин «спорттук, дене тарбия (массалык спорттук) иш-чараларга» деген сөздөр менен толукталсын; 
төмөнкүдөй мазмундагы 64 жана 65-пункттар менен толукталсын: 
 «64. Мамлекеттик (улуттук) эталондордун курамынан өлчөө бирдиктеринин жана өлчөө каражаттарынын мамлекеттик (улуттук) эталондорун салыштыруу, текшерүү, калибрлөө максатында сатып алынган товарларды (иштерди, кызмат көрсөтүүлөрдү) сатып алуу.
65. Продукциянын Бирликтин техникалык регламенттеринин талаптарына шайкеш келтирүүгө изилдөөлөрдү (сыноолорду) жана өлчөөлөрдү жүргүзүү лабораториялары үчүн стандарттык үлгүлөрдү сатып алуу.»;
11) Өнөр жай субсидияларын берүүнүн бирдиктүү эрежелери жөнүндө протоколдун (көрсөтүлгөн Келишимге № 28 тиркеме) 2-пунктунун экинчи абзацында жана Айыл чарбасын мамлекеттик колдоо чаралары жөнүндө протоколдун (көрсөтүлгөн Келишимге № 29 тиркеме) 2-пунктунун экинчи абзацында «Нур-Султан» деген сөз «Астана» деген сөз менен алмаштырылсын.

2-берене

Ушул Протокол мүчө мамлекеттер анын күчүнө кириши үчүн зарыл болгон ички мамлекеттик жол-жоболорду аткаргандыгы жөнүндө акыркы жазуу жүзүндөгү кабарламаны дипломатиялык каналдар боюнча депозитарий тарабынан алынган датадан тартып күчүнө кирет.


_____________ шаарында 20_____-жылдын «___» __________ бир түп нускада орус тилинде түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

	Армения Республикасы үчүн
	Беларусь Республикасы үчүн
	Казакстан Республикасы үчүн
	
Кыргыз Республикасы үчүн 

	Россия
Федерациясы үчүн

